

# JÕELÄHTME VALLAVALITSUS

Maa- ja Ruumiamet

Keskkonnaamet

Transpordiamet

Eesti Geoloogiateenistus

Politsei- ja Piirivalveamet

Päästeamet 12.08.2025 nr 6-4/3734

**Vandjala küla Lembitu maaüksuse ja lähiala detailplaneering**

Teavitame, et **Vandjala küla Lembitu maaüksuse ja lähiala detailplaneeringu lähteseisukohtade ja eskiislahenduse avalik väljapanek toimub 25.08.–23.09.2025 ning avalik arutelu toimub Jõelähtme vallamajas 30.09.2025 kell 16.00.**

Planeeringuala hõlmab Vandjala küla maaüksuseid Lembitu (katastritunnus 24504:008:0219), Eigupõllu (katastritunnus 24504:008:0146), Jõesalu (katastritunnus 24504:008:0388), Salmistu (katastritunnus 24504:008:0006), Saare (katastritunnus 24504:008:0165) ning osaliselt Tammemäe (katastritunnus 24504:003:0292) ja Kaarna (katastritunnus 24504:003:0138), mis asuvad Kostivere aleviku lõunaküljel. Juurdepääs planeeringualale on avaliku kasutusega Pumbajaama teelt.

Detailplaneeringu eesmärgiks on jagada kinnistud elamumaa ja ühiskondlike ehitiste maa sihtotstarbega kruntideks ning määrata kavandatavatele kruntidele ehitusõigus ja hoonestustingimused väikeelamute ja ühiskondlike hoonete ning neid teenindavate rajatiste rajamiseks, kavandada kruntide juurdepääsud ja tehnovarustuse lahendus ning seada tingimused planeeringuga kavandatu elluviimiseks. Planeeritava ala suuruseks on ca 17,5 ha. Detailplaneeringu algatamise taotlus sisaldab ettepanekut kehtiva üldplaneeringu muutmiseks juhtotstarbe osas, kuna alale soovitakse kavandada väikeelamuid ja laiendada tiheasustusala. Detailplaneeringu materjalidega saab tutvuda väljapaneku ajal Jõelähtme valla kodulehel ([joelahtme.kovtp.ee](http://www.joelahtme.ee)).

Arvamused ning ettepanekud saata detailplaneeringu avaliku väljapaneku jooksul e-posti aadressile kantselei@joelahtme.ee või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Arutelul osalemiseks palume registreerida end hiljemalt 29.09.2025 e-posti aadressil kantselei@joelahtme.ee.

Lugupidamisega

(digitaalset allkirjastatud)

Andrus Umboja

vallavanem

Gerli Liivoja 605 4879

gerli@joelahtme.ee